CELEX: 62008CA0407
Language: el
Date: 2010-07-01 00:00:00
Title: Υπόθεση C-407/08 P: Απόφαση του Δικαστηρίου (δεύτερο τμήμα) της 1ης Ιουλίου 2010 — Knauf Gips KG, πρώην Gebrüder Knauf Westdeutsche Gipswerke KG, κατά Ευρωπαϊκής Επιτροπής (Αίτηση αναιρέσεως — Συμπράξεις — Γυψοσανίδες — Πρόσβαση στον φάκελο — Απαλλακτικά και ενοχοποιητικά αποδεικτικά στοιχεία — Περιεχόμενο του όρου «επιχείρηση» — Οικονομική μονάδα — Εταιρία υπεύθυνη για τη συμπεριφορά της οικονομικής μονάδας — Επιχείρημα προβληθέν το πρώτον κατά την ένδικη διαδικασία)

28.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 234/6
            
         Απόφαση του Δικαστηρίου (δεύτερο τμήμα) της 1ης Ιουλίου 2010 — Knauf Gips KG, πρώην Gebrüder Knauf Westdeutsche Gipswerke KG, κατά Ευρωπαϊκής Επιτροπής
   (Υπόθεση C-407/08 P) (1)
   
   (Αίτηση αναιρέσεως - Συμπράξεις - Γυψοσανίδες - Πρόσβαση στον φάκελο - Απαλλακτικά και ενοχοποιητικά αποδεικτικά στοιχεία - Περιεχόμενο του όρου «επιχείρηση» - Οικονομική μονάδα - Εταιρία υπεύθυνη για τη συμπεριφορά της οικονομικής μονάδας - Επιχείρημα προβληθέν το πρώτον κατά την ένδικη διαδικασία)
   2010/C 234/09
   Γλώσσα διαδικασίας: η γερμανική
   
      Διάδικοι
   
   
      Αναιρεσείουσα: Knauf Gips KG, πρώην Gebrüder Knauf Westdeutsche Gipswerke KG (εκπρόσωποι: M. Klusmann και S. Thomas, Rechtsanwälte)
   
      Αντίδικος κατ’ αναίρεση: Ευρωπαϊκή Επιτροπή (εκπρόσωποι: Castillo de la Torre και R. Sauer)
   
      Αντικείμενο
   
   Αίτηση αναιρέσεως κατά της αποφάσεως του Πρωτοδικείου (τρίτο τμήμα) της 8ης Ιουλίου 2008, στην υπόθεση T-52/03, Knauf Gips κατά Επιτροπής, με την οποία το Πρωτοδικείο απέρριψε την προσφυγή με αντικείμενο αίτημα ακυρώσεως της αποφάσεως 2005/471/ΕΚ της Επιτροπής, της 27ης Νοεμβρίου 2002, σχετικά με διαδικασία δυνάμει του άρθρου 81 της Συνθήκης ΕΚ [κατά] των επιχειρήσεων BPB PLC, Gebrüder Knauf Westdeutsche Gipswerke KG, Société Lafarge SA και Gyproc Benelux NV (υπόθεση COMP/E-1/37.152 — Γυψοσανίδες) (ΕΕ 2005, L 166, σ. 8), ή, επικουρικώς, αίτημα μειώσεως του επιβληθέντος στην αναιρεσείουσα προστίμου — Σύμπραξη στην αγορά γυψοσανίδων — Δεν ελήφθη υπόψη η προσβολή των δικαιωμάτων άμυνας στο πλαίσιο της διοικητικής διαδικασίας — Παραβίαση της αρχής «in dubio pro reo» — Ελήφθησαν υπόψη, για τον υπολογισμό του ύψους του προστίμου, κύκλοι εργασιών άλλων επιχειρήσεων που δεν αποτελούν οικονομική μονάδα μαζί με την αναιρεσείουσα
   
      Διατακτικό
   
   Το Δικαστήριο αποφασίζει:
   
               1)
            
            
               Αναιρεί την απόφαση του Πρωτοδικείου των Ευρωπαϊκών Κοινοτήτων της 8ης Ιουλίου 2008, T-52/03, Knauf Gips κατά Επιτροπής, κατά το μέτρο που αυτή καταλογίζει στην Knauf Gips KG την ευθύνη για τις παραβάσεις που διέπραξαν οι εταιρίες που απαρτίζουν τον όμιλο Knauf.
            
         
               2)
            
            
               Απορρίπτει την αίτηση αναιρέσεως κατά τα λοιπά.
            
         
               3)
            
            
               Απορρίπτει την προσφυγή της Knauf Gips KG με αίτημα την ακύρωση της αποφάσεως 2005/471/ΕΚ της Επιτροπής, της 27ης Νοεμβρίου 2002, σχετικά με διαδικασία του άρθρου 81 της Συνθήκης ΕΚ [κατά] των επιχειρήσεων BPB plc, Gebrüder Knauf Westdeutsche Gipswerke KG, Société Lafarge SA και Gyproc Benelux NV (Υπόθεση COMP/E-1/37.152 — Γυψοσανίδες).
            
         
               4)
            
            
               Έκαστος διάδικος φέρει τα δικαστικά έξοδά του που αφορούν τον παρόντα βαθμό δικαιοδοσίας και η Knauf Gips KG εξακολουθεί να φέρει το σύνολο των δικαστικών εξόδων της πρωτοβάθμιας δίκης.
            
         
      (1)  ΕΕ C 313 της 6.12.2008